“กทม.” ชี้ PM2.5 เช้านี้ เกินมาตรฐาน 14 เขต แนวโน้มเพิ่มขึ้น
“ศูนย์ข้อมูลคุณภาพอากาศ กทม.” รายงานสถานการณ์ฝุ่นละออง PM2.5 เช้านี้เกินมาตรฐาน 14 เขต แนวโน้มเพิ่มขึ้น โดยช่วงวันที่ 25-30 ต.ค.65 พบว่าความกดอากาศสูง ทำให้เพดานอากาศต่ำลง จนฝุ่นละอองไม่สามารถลอยขึ้นด้านบนได้ จึงสะสมในปริมาณสูงขึ้น
“ศูนย์ข้อมูลคุณภาพอากาศ กทม.” รายงานสถานการณ์ฝุ่นละออง PM2.5 เช้านี้เกินมาตรฐาน 14 เขต แนวโน้มเพิ่มขึ้น โดยช่วงวันที่ 25-30 ต.ค.65 พบว่าความกดอากาศสูง ทำให้เพดานอากาศต่ำลง จนฝุ่นละอองไม่สามารถลอยขึ้นด้านบนได้ จึงสะสมในปริมาณสูงขึ้น
25 ต.ค. 2565

ศูนย์ข้อมูลคุณภาพอากาศ กรุงเทพมหานคร รายงานสถานการณ์ฝุ่นละอองขนาดไม่เกิน 2.5 ไมครอน (PM 2.5) ของสถานีตรวจวัดคุณภาพอากาศของ กทม. ประจำวันที่ 25 ต.ค.65 เวลา 07:00 น. พบฝุ่นละออง PM2.5 มีค่าเกินมาตรฐาน จำนวน 14 เขต ได้แก่ เขตวังทองหลาง, เขตปทุมวัน, เขตยานนาวา, เขตคลองสาน, เขตบางกอกใหญ่, เขตบางกอกน้อย, เขตตลิ่งชัน, เขตทวีวัฒนา, เขตภาษีเจริญ, เขตหนองแขม, เขตบางบอน, เขตบางซื่อ, เขตบึงกุ่ม และเขตบางพลัด โดยตรวจวัดได้ระหว่าง 30-70 ไมโครกรัม/ลูกบาศก์เมตร (มคก./ลบ.ม.)
สำหรับในช่วงระหว่างวันที่ 25-30 ต.ค.65 มวลอากาศเย็น (ความกดอากาศสูง) ยังแผ่ปกคลุมประเทศไทยตอนบน ทำให้เพดานอากาศต่ำลง จนฝุ่นละอองไม่สามารถลอยขึ้นด้านบนได้ จึงสะสมในปริมาณสูงขึ้น